कोचिंग स्टूडेंट्स के रेंट से ही साल में 650 करोड़ रुपए कमा लेता है कोटा
टर्नओवर...
हॉस्पिटैलिटी बिजनेस भी बन रहा कोटा की इकोनॉमिक्स की धुरी
हास्पिटैलिटी बिजनेस के दम पर कोटा की प्रति व्यक्ति आय प्रदेश से ज्यादा, 75 हजार पीजी और 1200 हॉस्टल
सालकोचिंग छात्रों की संख्या में बढ़ोतरी के कारण कोटा के लोगों की साइड इनकम ही इतनी है जितनी कई कंपनियों का टर्नओवर भी नहीं है। कोचिंग स्टूडेंट्स की ओर से हॉस्टल और पीजी के रेंट के रूप में दी जानी वाली राशि के कारण कोटा के लोग सालाना 650 करोड़ कमा रहे हैं। कोचिंग छात्र हर महीने लगभग 54 करोड़ रुपए किराया देते हैं। हर महीने इतना कैश फ्लो होने से कोटा की इकोनॉमी भी मजबूत है। कोटा में करीब 1200 हाॅस्टल और 75 हजार से अधिक पीजी हैं। इस कमाई के कारण ही कोटा की प्रति व्यक्ति आय राजस्थान की प्रति व्यक्ति आय से ज्यादा है। स्मार्ट सिटी को लेकर को-फेडरेशन ऑफ इंडियन इंडस्ट्री ने नेशनल इंस्टीट्यूट ऑफ अरबन अफेयर्स के साथ किए गए सर्वे में बताया है कि कोटा की प्रति व्यक्ति आय 29217 रुपए है, जबकि राजस्थान की प्रति व्यक्ति आय 23194 ही है। इसी सर्वे में साफ किया गया था कि कोटा के 32.4 कामकाजी लोग कंस्ट्रेक्शन बिजनेस से जुड़े हुए है। इसमें हॉस्टल और रियल एस्टेट के करोबारी हैं।
hin_Deva kas_Deva bho_Deva hin_Deva hin_Deva